**Z á p i s n i c a**

**z 4. zasadnutia Rady školy pri Základnej škole s materskou školou v Uníne č. 420**

--------------------------------------------------------------------------------------------------------------------------------------

**Dátum a čas konania**: 16.12.2019 o 18.00 h.

**Miesto konania:** zborovňa učiteľov ZŠ s MŠ Unín

**Prítomní členovia rady školy:** ThLic. Martin Hoferka, Th.D., Mgr. Jana

Bublincová, Mgr. Jaroslava Regásková, Mgr.

Adela Bártová, Eva Fehérová, Vladimír Tokoš,

Ing. Peter Štetina – podľa pripojenej prezenčnej

listiny.

**Hostia:**  Anna Reháková, Mgr. Daniela Hladká

**Neprítomní členovia rady školy:**  Ľubomíra Bordáčová, Lucia Starychová, Zuzana

Lipovská – ospravedlnení

**Neprítomní pozvaní hostia:** Mgr. Michaela Vaňková, Ján Palkovič –

ospravedlnení

**Program:**

1. Zahájenie

2. Určenie overovateľov zápisnice

3. Hodnotiaca správa MŠ za šk. rok 2018/2019

4. Hodnotiaca správa ZŠ za šk. rok 2018/2019

5. Úprava Štatútu Rady školy

6. Aktuálne problémy a aktivity v škole

7. Diskusia

8. Záver

Bod 1. programu:

Zasadnutie otvorila predsedníčka rady školy pri ZŠ s MŠ Unín (ďalej len "rada školy") Mgr. Adela Bártová, ktorá privítala prítomných členov rady školy i prítomných hostí a oboznámila program zasadnutia. K obsahu programu neboli žiadne pripomienky.

Bod 2. programu:

Za overovateľov zápisnice boli určení Ing. Peter Štetina a p. Vladimír Tokoš.

2

Bod 3. programu:

Hodnotiacu správu za MŠ za šk. rok 2018/2019 predniesla p. Anna Reháková, poverená funkciou zástupkyne riaditeľky pre MŠ. Prítomných oboznámila s údajmi o počte detí navštevujúcich MŠ k 01.09.2018 (41), o počte zamestnancov a priebežnom vzdelávaní učiteľov MŠ. Podrobne informovala o spôsoboch, akým sa MŠ prezentuje na verejnosti, a to najmä prípravou programu pre seniorov v domove sociálnych služieb Barborka, prípravou a realizáciou Dyňoparády, Šarkaniády, Vianočnej besiedky a tržnice, Detského maškarného plesu, vystúpenia detí ku Dňu matiek a o účasti detí na divadelných predstaveniach, výlete do ZOO a rozlúčke s predškolákmi. P. Reháková uviedla, že MŠ sa zúčastňuje tiež viacerých projektov ako napr. Zitka Obezitka, Ukazováčik, Na tom našom dvore a iných. Popísala tiež priestorové a materiálno-technické zabezpečenie MŠ, finančné zabezpečenie činnosti MŠ, informovala o spolupráci MŠ s rodičmi a so základnou školou, ktorú hodnotila pozitívne.

Bod 4. programu:

Hodnotiacu správu za ZŠ za šk. rok 2018/2019 predniesla zástupkyňa riaditeľky ZŠ s MŠ Unín Mgr. Daniela Hladká. Oboznámila finančné a hmotné zabezpečenie činnosti školy, personálne obsadenie školy a rady školy, prácu poradných orgánov školy, ktorými sú predmetová komisia a metodické združenie, pričom tieto priebežne plnia úlohy, ktoré majú stanovené. Informovala o činnosti poradných orgánov riaditeľky školy, ktorými sú pedagogická rada a pracovné porady, o činnosti rady rodičov, tvorenej zástupcami rodičov z jednotlivých ročníkov a o činnosti rodičovského združenia. Podrobne informovala aj o počte žiakov ZŠ, ich vyučovacích výsledkoch a o ich uplatnení na stredných školách, o prospechu, výsledkoch testov Comparo, Testovanie 5 a Testovanie 9, o úspechoch žiakov školy na recitačných a športových súťažiach a o pozitívnych výsledkoch kontrolnej inšpekcie. Taktiež prítomným priblížila spôsoby, akým spolupracuje škola s verejnosťou (výstavy, Deň seniorov, Deň narcisov, vítanie nových občiankov v obci...).

Bod 5. programu:

V tomto bode programu predsedníčka rady školy Mgr. Adela Bártová oboznámila prítomných členov rady školy s aktuálne platným znením Štatútu rady školy. Týchto zároveň požiadala, aby do budúceho riadneho zasadnutia rady školy navrhli prípadné zmeny resp. doplnky štatútu, ktoré by mohli byť prínosom pre činnosť rady školy. Tieto budú následne radou školy prerokované.

Bod 6. programu:

V rámci tohto bodu p. Anna Reháková informovala o uzatvorení materskej školy z dôvodu vysokej chorobnosti detí navštevujúcich škôlku, a to od 12.12.2019. K tomuto kroku bolo pristúpené so zámerom zabrániť ďalšiemu šíreniu chorôb medzi deťmi.

Bod 7. programu:

V rámci diskusie sa Ing. Peter Štetina informoval, či a akým spôsobom deti v základnej škole triedia odpad. Mgr. Daniela Hladká uviedla, že v každej triede základnej školy majú deti k dispozícii kontajnery na jednotlivé druhy odpadu, ktoré aj

3

využívajú. V škole sa taktiež nachádzajú kontajnery na batérie, opakovane sa realizuje zber papiera a zber železa.

Keďže členovia rady školy ani prítomní hostia nemali žiadne ďalšie príspevky do diskusie, slova sa ujala predsedníčka rady školy Mgr. Bártová. Poďakovala p. Eve Fehérovej, ktorá od 01.01.2020 odchádza do dôchodku, za činnosť v rade školy i za jej doterajšiu pedagogickú prácu v materskej škole. Zároveň p. Fehérovej popriala veľa zdravia a všetko najlepšie v ďalšej životnej etape.

Zápisnicu vyhotovila: Mgr. Jaroslava Regásková ......................................

Zápisnicu overil: Ing. Peter Štetina .....................................

Vladimír Tokoš .....................................

V Uníne, 16.12.2019